
В пода пред иконостаса на катедралния храм „Успение Богородично“ в гр. Пазарджик са 
вградени успоредно на две нива около 17 мраморни надгробни плочи. Някои са от Х!Х век, 
но е възможно да има и от ХУШ-ти. За съжаление почти всички надписи и орнаменти по 
тях са изтъркани от подметките на миряните, посетили църквата през столетията. Върху 
някои от плочите се забелязват надписи на гръцки, а върху друга е запазена част от кирилски 
надпис. Някога църквата е била заобиколена от всички страни с голямо гробище. 

НАДГРОБНИ ПЛОЧИ ОТ ЦЪРКВАТА „УСПЕНИЕ БОГОРОДИЧНО“ В ГР. ПАЗАРДЖИК 


Надгробна плоча от 1834 г. Поне 50 см от долната и част липсват. Забелязват се отчупвания 
ив цялата и дясната част. Надписа е кирилски и е изсечен в три отделни полета, а над него 
има две вдълбани розети. Под надписа има три арки, като под страничните има два кипа- 
риса, а под централната има съд с цветя. Надписа и орнаментите са релефни. Снимка на 
същата надгробна плоча е публикувал Александър Арнаудов, с пояснението, че плочата е на 
епископ Дионисий Агатоникийски, но не посочва кой му е дал тази информация или в коя 
научна публикация се споменава това. Той цитира Ст. Захариев, който пише следното: 
“...после и да следваха различни убийства в градът и по селата от турците преосвещеният 
Дионисий живееше спокойно и следваше да наставлява християните и да ги поучава като 
даваше помощ на бедните, щото подир представлението и смъртта му всичките граж- 
дани жалеха и тъжеха за него като за свой общ отец. Той се упокои в 1827 год. и за погре- 
бението му гражданите призоваха пловдивския митрополит Никифор, та подир три дена 
съхраниха великолепно тялото му в параклисът свети Архангел. Вечна ти памет, блаже- 
ний Дионисие”.! Арнаудов дава още важни сведения за епископ Дионисий, които са съхра- 
нени в гр. Панагюрище, като част от записки за различни събития и лица, публикувани от 
П. Черновежд (Петър Карапетров): „В лето Христово 1827 се помина свети деспотия Ди- 
онисия та отидохме на погребение у Татар Пазарджик, че той ни е осветил черковата и 
тогава казва слово, който повни това слово бе много убаво и никой духовник не е казвал 
такова слово да се знае това от Петар Пондовичь”.? Арнаудов цитира и Константин Хрис- 
тович, уредник на музея в гр. Пазарджик, който в своя статия съобщава за още едно свиде- 
телство за смъртта на епископ Дионисий: „Прелиствайки случайно една малка църковна мо- 
литвена книжка - бележник, самонаписан от неизвестен мирянин от 1923 год., в която 
намираме написано на църковнославянски, гръцки, турски, освен разни молитви, поучения, 
съновидения, предсказания и др. и следната бележка, която несъмнено се отнася за да- 
тата на смъртта на преосвещений пръв и последен епископ български от нашия гр. Па- 
зарджик Дионисий Агатоникийски, а именно: “да се знае кога умре Господин Пазаръчиския 
Владика на 1828 лето на юлиа 21 дена у събота на 9 сахата та го закопаха у понеделник 
сабален”. Според Арнаудов отбелязаната 1828 година вероятно „се дължи на погрешно за- 
писване, прочитане или отпечатване. Защото не е възможно съобщената от Ст. Захариев 
и П. Черновежд година 1827 за смъртта на епископ Дионисий да е грешна. За съжаление, 
цитираният от К. Христович “бележник” днес е в неизвестност, за да се направи 
справка “3 Според мен тази мраморна плоча е твърде скромна за да е покривала гроба на 
епископ Дионисий Агатоникийски. 


Тази надгробна плоча не е на епископ Дионисий (Димитър), който умира „на юлиа 21 дена 
у събота на 9 сахата“ + през 1827 г. и е погребан в параклиса „Св. Архангел“ на самата 
църква. Според мен изписаната върху плочата година е 184, а не 1827. 


1 Александър Арнаудов Катедралната църква Успение Богородично в град Пазарджик, Пазарджик, 2009 

Александър Арнаудов пише, че „през лятото на 1858 г. Пазарджик и Пловдив пострадали 
от голямо наводнение, наречено “Голямата вода”. За това наводнение в един Требник, 
отпечатан в Москва през 1850 г., притежание на църквата “Св. Арахангел Михаил” в 
Пазарджик, с библиотечен Ло17, на лист 9 в горното му поле с черно мастило е написано 
“куга дохожда голямата вода та занесе Пазара и Филибе 1858: септември”. В текста с 
“Пазара” е означен град Пазарджик, а с “Филибе” - град Пловдив. За същото наводнение 
се съобщава следното в една дописка от Пазарджик в Цариградски вестник, бр. 399 от 4 
октомври 1858 г.: “Завчера дойде водата на 31 авг. Марица и Тополница та занесоха от 
Пазарджик 10 махали сиреч половината”. Това наводнение причинило щети и на църквата 
“Св. Богородица” в града...“. Тя е била залята и изпълнена с вода, бива запълнена отчасти 
с пръст и подът й се повдига с около 30 см. И след това, към 1862 г. подът и бива постлан 
с днешните каменни плочи”. Според Арнаудов „настилката на пода на църквата с 
днешните мраморни плочи е била завършена през 1863 г.“? 

Надг робна плоча с отчупвания в долната и дясната и част. Под надписа има голяма арка 
поддържана от две колони, а до тях вероятно отново два кипариса, съд с цветя, плодове и 
др. Над надписа е имало флорална украса и две вдълбани розети. Надписа е изсечен на 
гръцки в четири или пет отделни полета. Всичко останало, което можеше да ни разкрие 
повече информация за погребаната е заличено завинаги. Надписаи орнаментите са релефни. 

Надгробна плоча с множество отчупвания. Под надписа е имало арки, поддържани от две 
колони и кипариси до тях. Над надписа е имало флорална украса и две вдълбани розети. 
Надписа е на гръцки и е изписан в шест отделни полета. Най-вероятно погребаният се е 
казвал Атанас. Надписа и орнаментите са релефни. 

Надгробна плоча със затрит надпис и орнаменти. Надписът е бил разположен в квадрат и 
според мен е бил изписан на гръцки в пет или шест отделни полета. Странично над и под 
него е имало украса от флорални мотиви. В долната и част плочата е отчупена, но се е запа- 
зил един от двата съда с цветя. 

Надгробна плоча със затрит надпис и орнаменти. Части от нея са били отчупени и днес се 
забелязват само две арки под надписа, вълнообразна украса на десния лицев ръб и вдълбана 
розета в десния горен ъгъл. Надписа е бил изписан на гръцки в пет или шест отделни полета. 
Типично по български някой е издраскал една буква А над едната арка. 

Надгробна плоча със затрит надпис и орнаменти. Запазена е само част от релефната украса 
в горния и край - съд с плодове. 

Останалите надгробни плочи са затрити толкова много, че се разпознават само по 
вдълбаните розети в горния им край и по листовидните флорални мотиви под тях. На 
мястото на липсващите им части в пода е добавен нов мрамор. 

